**Allegadu a sa determinatzione n. 233 de su 07/07/2022**

C O M U N E D E P À D R I A

(Provìntzia de Tàtari)

Pratza de su Comune – Pàdria – Tel. 079/807018 – Fax 079/807323 protocollo@pec.comune.padria.ss.it

# BANDU PRO S’ASSEGNATZIONE DE CONTRIBUTOS PRO SA MINIMADURA DE SU COSTU DE SU TRABALLU - ANNU 2022

# Premissa

Cun su Progetu “Contributos pro minimare su costu de su traballu 2022”, s’Amministratzione de su Comune de Pàdria cheret sustènnere un’interbentu de polìtica ativa de su traballu dende un’oportunidade cuncreta de insertada in su traballu pro sos disocupados de sa bidda.

Sa punna est cussa de acurtziare sos giòvanos disocupados de Pàdria a su mundu de professiones e mestieris, privilegiende cussos de sa costumàntzia artisana, agrìcola e cummertziale de su logu, cun duas punnas de afortiare su ligàmene tra duas generatziones e de megiorare sa situatzione de s’ocupatzione de sos giòvanos..

# Art.1. Definitzione

Sos contributos pro minimare su costu de su traballu pro s’annu 2022 sunt s’erogatzione de unu contributu chi non si devet torrare, in sa mesura màssima de € 1.000,00, pro minimare su costu de sos contributos previdentziales dèvidos pro s’assuntzione de unu giòvanu disocupadu de Pàdria.

S’orientamentu est destinadu a manera printzipale cara a sos mestieris de sa costumàntzia (coghineri, masellaju, allevadore, massaju, barista, idràulicu, mastru de àscia, frailàrgiu, catolaju, etz…) a s’ispissa lassados a banda dae sas generatziones noas ma chi oe puru podent costituire un’investimentu professionale bonu ca sunt tropu trascurados.

Custos agiudos sunt dados cunforma e in sos lìmites de su Regulamentu (UE) n. 1407/2013 de sa Commissione, de su 18 de nadale de su 2013, relativu a s’aplicatzione de sos artìculos 107 e 108 de su tratadu de su funtzionamentu de s’Unione europea a sos agiudos “de minimis”, de su Regulamento (UE) n. 1408/2013 de sa Commissione, de su 18 de nadale de su 2013, relativu a s’aplicatzione de sos artìculos 107 e 108 de su tratadu subra de su funtzionamentu de s’Unione europea a sos agiudos “de minimis” in su setore agrìcolu e de su regulamentu (UE) n. 717/2014 de sa Commissione, de su 27 de làmpadas de su 2014, relativu a s’aplicatzione de sos artìculos 107 e 108 de su tratadu subra de su funtzionamentu de s’Unione europea a sos agiudos “de minimis” in su setore de sa pisca e de s’allevamentu de pisches.

Sas informatziones chi pertocant sos contributos dados, duncas, ant a èssere insertadas in su Registru apòsitu de sos Agiudos de Istadu de su cale a su Regulamentu aprovadu cun Decretu de su 31 de maju de su 2017, n.115 de su Ministèriu de s’Isvilupu Econòmicu.

E puru, cunforma a s’art. 28, comma 2, de su D.P.R. 29 de cabudanni de su 1973 n. 600, at a èssere fata una ritenuta de su 4% cun òbrigu de revesa subra de s’assummadura de sos contributos dados a sas impresas.

# Art.2. Obietivos e tipològias de interbentu

Su progetu finàntziat percursos de aviamentu, insertada e acumpangiamentu in su mundu de su traballu in aziendas chi òperant in su territòriu de Pàdria chi leent o apant leadu a traballare, a tempus determinadu o indeterminadu, in su 2022, giòvanos residentes in su Comune de Pàdria.

Sos setores de riferimentu sunt sos chi sighint:

* Agricoltura e allevamentu;
* Mestieris antigos (masellaju, catolaju, frailàrgiu, mastru de àlcia, eletricista, barista, idràulicu,..);
* Produtziones locales (produtzione pane, durches);
* Ristoratzione;
* Professione lìbera.

Sas finalidades de su progetu duncas podent èssere gasi resumidas:

* promòvere interbentos de polìtica ativa de su traballu de destinare a manera ispetzìfica a sos giòvanos;
* fatzilitare s’achisitzione de connoschèntzias pràtigas, abilidades e esperièntzias dae parte de sos giòvanos de su territòriu;
* ativare canales de relatzione e collaboratzione cun sas impresas cun sa punna de remonire sas sabidorias e sas cumpetèntzias ligadas a sos mestieris de sa costumàntzia;
* promòvere pro mèdiu de sa rete sos tratos de su traballu fatu a manu chi prus ammàchiant in impresas artisanas, agricola e in impresas minores e mesanas de su territòriu, boghende⸳nde a pìgiu sos tratos interessantes, annoadores e chi prus ammàchiant de sos mestieris antigos e de sos mestieris artisanos;

# Art. 3 – Sugetos interessados

Su progetu previdit s’interessamentu de 3 sugetos:

1. sugetu chi promòvet: Comune de Pàdria
2. operadore econòmicu: azienda o impresa individuale;
3. traballadore: giòvanos tra sos 18 e sos 40 annos.

# Art. 4 – Rechisidos chi devent àere sos operadores econòmicos pro benefitziare de sos contributos

Sos operadores econòmicos chi pedint su contributu econòmicu devent àere sede opertiva in su Comune de Pàdria e podent èssere rapresentados dae:

* Impresas privadas iscritas a su registru de sas Impresas de sa C.C.I.A.A o albos o registros regionales, si sugetos.
* Cooperativas de tipu A e B.
* S os operadores econòmicos:
* non si devent agatare in una de sas situatziones prevìdidas dae s’art. 80 de su Dlgs n. 50/2016 e mm.ii.ii.;
* non devent èssere fallidas, lichidatzione a fortza, cuncordadu preventivu, ossiat no àere in cursu perunu protzedimentu averiguadu de custas situatziones, si sugetos;
* devent èssere in règula cun su versamentu de sos contributos assistentziales e assigurativos;
* devent respetare sos cuntratos colletivos de traballu;
* devent èssere in règula cun sas normas chi disciplinant sas assuntziones obrigatòrias;
* devent èssere in règula cun sa normativa in matèria de seguresa subra de su traballu;

E puru, su titulare, e sos sòtzios e sos rapresentantes legales de sa dita chi rechedit non devent resurtare in dèpidu in sos cunfrontos de s’Agèntzia de sas Intradas- Riscossione pro cartellas in pagamentu de importu superiore a € 5.000,00.

# Art. 5 – Rechisidos chi devent àere sos traballadores leados a traballare

Sos chi sunt leados a traballare dae sos operadores econòmicos de sos cale a s’art. 4 de custu bandu devent àere sos rechisidos de ammissione chi sighint a sa **data de su 01/01/2022**:

* òmines e fèminas àbiles a su traballu, chi apant lòmpidu 18 annos de edade e non coladu sos 40;
* residentes in su Comune de Pàdria;
* in règula cun sa carta/permissu de sogiornu dàbile cumpatìbile cun s’atividade de traballu;
* sena traballu est a nàrrere pessones sena traballu, disocupados, in cassa integratzione o mobilidade;
* no àere rèditu de tzitadinàntzia;
* no àere, in su perìodu de acumprida de sa bursa, interbentos de assistèntzia dados dae su Comune de Pàdria (es. REIS);

Tra su traballadore e su legale rapresentante o sos titulares o sòtzios de s’operadore benefitziàriu de su contributu non bi devet èssere ligàmene de parentela/afinidade/coju finas a su segundu gradu.

# Art. 6 – Logu de acumprida de s’atividade

Su traballadore interessadu at a dèvere acumprire s’esperièntzia pròpià de traballu in un’istrutura chi òperat in su territòriu de Pàdria, chi fatzat una de sas atividades chi sighint: agricoltura e allevamentu, mestieris antigos (masellaju, catolaju, o mastru de àlcia, eletricista, barista, idraulicu), produtziones de su logu (produtzione pane, durches), ristoratzione, professione lìbera.

# Art. 7 – Contributu econòmicu

S’operadore econòmicu, resurtadu assignatàriu de su contributu posca de aprovatzione de sa graduatòria de sa cale a s’artìculu 10, at a retzire sa **summa cumplessiva màssima** de**i 1.000,00**, in proportzione a cantu ispesu a manera efetiva a tìtulu de contributos previdentziales pro leare a traballare, in s’annu 2022, unu giòvanu disocupadu de Pàdria.

Pro custu, duncas, pro àere su contributu, sa dita benefitziària at a dèvere presentare a su Comune sa documentazione chi sighit:

* + còpia de su modellu UNILAV da in ue resurtet s’assuntzione in su 2022;
	+ còpia de sos contributos previdentziales pagados de su traballadore interessadu;
	+ còpia de sas bustas paga e de sos bonìficos a favore de su traballadore interessadu;
	+ documentos chi atestant su pagamentu de sa cobertura INAIL pro su traballadore interessadu;

# Art. 8 – Perìodu de riferimentu.

Su contributu est dadu pro minimare su costu de sos contributos previdentziales sustènnidos pro leare a traballare, in su 2022, unu giòvanu disocupadu de Pàdria.

**Art. 9 – Òbrigos.**

S’operadore econòmicu est obrigadu a su respetu de cantu prevìdidu dae su D.Lgs 81/2008 (Testu Ùnicu in matèria de amparu de sa salude e seguresa in sos logos de traballu).

Su traballadore at deretu a:

* retzire sas informatziones, sa formatzione e sa pràtiga netzessària, in matèria de salude e seguresa in su logu de traballu e subra de sos arriscos e de sas mesuras de preventzione;
* èssere sutapostu a sos averiguamentos sanitàrios preventivos, si prevìdidos, pro averiguare chi non b’apat indicatziones contràrias a s’acumprida de s’atividade, e pro nd’averiguare s’idoneidade a su traballu ispetzìficu e puru pro èssere informadu de su significadu de sos averiguamentos matessi;
* retzire sos dàbiles dispositivos de amparu individuale (adecuados a sos arriscos chi bi sunt in su logu de traballu indicadu in su progetu) e èssere imparadu a los impitare.

 S’operadore econòmicu:

* devet assicurare a su traballadore sos amparos giutos torra in subra;
* devet garantire s’ativatzione de sas coberturas assigurativas pro sos dannos in su traballu (INAIL)

Su traballadore:

* devet àere unu cumportamentu curretu e respetare sas dispositziones organizativas e operativas cuncordadas cun chie lu leat a traballare;
* devet respetare a manera puntuale totu sas dispositziones in matèria de igiene e seguresa in sos logos de traballu dadas dae chie lu leat a traballare.

# Art. 10 - Percursu de atzessu – ammaniadura de sa graduatòria

Su Comune, fata chi siat in antis sa verìfica de sa regularidade de sas dimandas retzidas, at a protèdere a fàghere sa graduatòria leende a cunsideru s’òrdine cronològicu de retzida a su protocollu de su Comune.

**Ant a èssere finantziadas n. 6 dimandas**.

Onni operadore econòmicu at a pòdere presentare una dimanda ebbia pro unu traballadore ebbia.

Si una dita chi at àpidu su contributu lu refudat, s’at a dare a su sugetu chi sighit in graduatòria.

# Art. 11 - Iscadèntzia pro sa presentazione de sas dimandas:

Sas dimandas ant a dèvere **arrivare** intro de sas **12:00 de su 21 de trìulas de su 2022** e podent èssere presentadas cun sas modalidades chi sighint:

1. a manu in s’ufìtziu protocollu de su Comune de Pàdria dae su lunis a su chenàbura dae sas 11.00 a sas 13.00;
2. pro mèdiu de racumandada A.R., in busta serrada a s’indiritzu chi sighit: P.tza Comune 07015 Pàdria. S’ammentat chi su timbru postale non faghet fide;
3. pro mèdiu de posta eletrònica tzertificada a s’indiritzu pec protocollo@pec.comune.padria.ss.it.

sa busta, indiritzada a su Comune de Pàdria, devet indicare, a fora de chie l’imbiat , s’ogetu: “*Domanda di contributi per l’abbattimento del costo del lavoro per l’anno 2022*”.

Sa dimanda at a dèvere èssere presentada impitende su mòdulu 1 allegadu, chi at a dèvere èssere sutascritu dae su titulare o legale rapresentante de sa dita chi faghet rechesta o dae su Traballadore autònomu o Professionista. A sa dimanda ant a dèvere èssere allegados sos documentos chi sighint:

* + fotocòpia de su documentu de reconnoschimentu in cursu de valididade de su titulare/rapresentante legale de sa dita chi rechedit, salvu chi siat sutascrita cun sa firma digitale e trasmìtida cun sa pec;
	+ fotocòpia de su documentu de reconnoschimentu in cursu de valididade de chie diat chèrrere sa bursa;

# Art. 12 - Càusas de esclusione:

Ant a èssere esclusas dae sa valutatzione sas dimandas:

* + retzidas posca de sa data de iscadèntzia ca NON FAGHET FIDE SU TIMBRU POSTALE;
	+ presentadas dae sugetos chi no apant sos rechisidos rechestos;
	+ no apant sa documentatzione rechesta.

# Art. 13 – Informatziones.

Sa rechesta de informatziones devet èssere fata a manera possìbile pro mail a s’indiritzu chi sighit: finanziario@comune.padria.ss.it o pro telèfonu al n. 079807018 internu 7 o in su Comune de Pàdria a sa sutascrita Responsàbile de su Servìtziu dae su lunis a su chenàbura dae sas 10.00 a sas 13.00.

# Art. 14 – Secretesa

Sos datos trasmìtidos ant a èssere tratados in su respetu de su Regulamentu (UE) 2016/679 de su Parlamentu europeu e de su Consìgiu, de su 27 de abrile de su 2016, relativu a s’amparu de sas pessones fìsicas cun atentu a su tratamentu de sos datos personales, e puru a sa tzirculatzione lìbera de cussos datos e chi abrogat sa diretiva 95/46/CE (regulamentu generale subra de s’amparu de sos datos) (Testu rilevante pro su SEE**).**

Sos datos personales ant a èssere remonidos pro unu perìodu non prus longu de cussu netzessàriu pro consighire sas punnas pro sas cales sos matessi sunt istados acollidos e posca tratados.

Titulare de su tratamentu est su Comune de Pàdria.

# Art. 15 – Publitzidade de s’avisu

Custu avisu, cumpletu de sos allegados, at a èssere disponìbile in su giassu internet de su Comune de Pàdria, in s’albu pretòriu on-line a s’indiritzu [www.comune.padria.ss.it](http://www.comune.padria.ss.it/) e in sa setzione “novas”.

# Art. 16 – Verìficas e controllos.

Su servìtziu Finantziàriu de su Comune de Pàdria at a pòdere dispònnere interbentos de verìfica e controllu subra de sa veriditzidade de sas decraratziones espressadas e subra de sa documentatzione produida dae sos interessados.

In casu de averiguamentu de decraratziones non beras s’at a protzèdere luego a sa rèvoca de su contributu e a sa denùntzia a s’autoridade giuditziària cumpetente.

# Art. 17 – Informatziones subra de su protzedimentu amministrativu

Sa responsàbile de su protzedimentu est sa sutascrita Mariangela Arca.

Sa Responsàbile de su Servìtziu Finantziàriu Dut.ra Mariangela Arca